Abakalikis
Abakalikis (angl. Abakaliki) – miestas Nigerijos pietryčiuose, Ebonio valstijos administracinis centras. 141,4 tūkst. gyventojų (2006 m.). Žemdirbystės rajono (auginami valgomieji batatai, manijokai, alyvpalmės) prekybos centras. Netoli Abakalikio yra cinko, alavo rūdų, klinties telkinių. Dauguma miesto gyventojų yra igbo tautybės. Yra Ebonio valstijos universitetas.